डॉक सारांशित करण्यासाठी: उद्धव ठाकरे आणि शरद पवार

या घडामोडींमध्ये मुख्यमंत्री पदासाठी शिवसेनेने भाजपशी असलेली 25 वर्षांपेक्षा अधिक काळाची युती तोडली आणि आतापर्यंत ज्यांच्या विरोधात राजकारण केलं त्या कॉंग्रेस आणि राष्ट्रवादी काँग्रेसशी घरोबा केला.  

असंख्य राजकीय चढउतारांनंतर महाविकास आघाडीचं सरकार स्थापन झालं. उद्धव ठाकरे मुख्यमंत्री झाले. त्याला आता एक वर्ष पूर्ण झालंय. या एक वर्षात बराचसा काळ कोरोनाच्या संकटकाळात निघून गेला. त्यातही राजकारण रंगलंच. 

हे सरकार अस्थिर आहे. ते आज पडणार, उद्या पडणार अशी भाकितं वर्तवल्यानंतरही उद्धव ठाकरे मुख्यमंत्री असलेल्या महाविकास आघाडी सरकारने एक वर्ष पूर्ण केलं. या एक वर्षात राजकारण, समाजकारण आणि अर्थकारण हे चांगलच ढवळून निघालं. याचे चांगले वाईट परिणाम दिसू लागले आहेत. यात शिवसेनेने काय कमावलं? आणि काय गमावलं? याचा हा आढावा.. 

मुख्यमंत्री पद अखेर मिळवलं..! 

लोकसभा निवडणुकीवेळी यापुढे शिवसेना - भाजपमध्ये सर्व समसमान होणार असल्याची घोषणा भाजपचे नेते अमित शहा यांनी मुंबईत उद्धव ठाकरे यांच्या उपस्थितीत केली. त्यानंतर मुख्यमंत्री पदावरूनही अडीच-अडीच वर्षं ठरल्याचा उल्लेख उद्धव ठाकरे यांनी त्यांच्या सभांमधून वारंवार केली. "शिवसेनेचा मुख्यमंत्री मी बसवणार! हा बाळासाहेबांना दिलेला शब्द मी पाळणार" हे उद्धव ठाकरे सांगू लागले. 

मुख्यमंत्री उद्धव ठाकरे

विधानसभा निवडणुकीनंतर अडीच वर्षे मुख्यमंत्री पदाचा शब्द दिलाच नसल्याच तत्कालीन मुख्यमंत्री देवेंद्र फडणवीस यांनी म्हटलं. त्यानंतर भाजप आणि शिवसेनेचे संबंध ताणले गेले. 

30 वर्षांची युती या मुद्यावर तुटली. त्यानंतर शिवसेनेने कॉंग्रेस आणि राष्ट्रवादीबरोबर सरकार स्थापन केलं आणि मुख्यमंत्री पद मिळवलं.  बाळासाहेबांना दिलेला शब्द मी त्यांचा मुलगा म्हणून पाळला म्हणून उद्धव ठाकरे यांना शिवसेनेच्या मतदारांकडून सहानुभूती मिळाली. 

कोरोनाचा कठीण काळ...? 

महाविकास आघाडी सरकार नोहेंबरमध्ये स्थापन झालं. या सरकारच्या दुसर्‍याचं अधिवेशनात कोरोनाच्या संकटाने शिरकाव केला. सरकारचं अर्थसंकल्पीय अधिवेशन कोरोनामुळे गुंडाळावं लागलं. मार्चमध्ये लॉकडाऊन झालं. या काळात मुख्यमंत्री रोज जनतेशी संवाद साधू लागले. 

मुख्यमंत्री उद्धव ठाकरेंची शांतपणे बोलण्याची, भावनिक आवाहन करण्याची पध्दत लोकांना आवडू लागली. यामुळे मुख्यमंत्री उद्धव ठाकरे यांचं जनतेतून कौतुक केलं जाऊ लागलं....\nडॉक सारख्याच भाषेत सारांश:
"मी उद्धव बाळासाहेब ठाकरे शपथ घेतो की" ...  28 नोव्हेंबर 2019 शिवाजी पार्कवर हा आवाज देशाने ऐकला. उद्धव ठाकरे हे ठाकरे घराण्यातले पहिले मुख्यमंत्री ठरले. या मुख्यमंत्री पदासाठी महाराष्ट्राच्या राजकारणात असंख्य घडामोडी घडल्या.